En 35-årig mand slap ufattelig heldigt, efter han af ukendte årsager kørte galt på Krogsdamsvej ved Dybvad lørdag morgen, hvilket fik bilen til at rulle rundt på en nærliggende mark. Det oplyser vagtchef ved Nordjyllands Politi Karsten Højrup. Manden blev efterfølgende fundet ved bilen med svære kvæstelser. - Han er blevet kørt til traumecentret på Aalborg Universitetshospital og er nu heldigvis uden for livsfare, siger Karsten Højrup. Politiet er endnu ikke kommet nærmere på årsagen til færdselsuheldet. Der har også været en hundepatrulje ude i området for at lede efter andre eventuelle passagerer. Den 35-årige er i bedring og er kontaktbar. Politiet vil nu tage en snak med manden i løbet af formiddagen for at finde ud af, hvad der er sket.

Referat:
En 35-årig mand fra Jammerbugt-området var tæt på at miste livet, da han endte i et færdselsuheld ved Dybvad lørdag morgen.